Wikipedia:Beeld van die week/2019 - Wikipedia
Hierdie is die argief van al die beelde wat tydens 2019 as spogbeelde op die voorblad gepryk het.
Week 1 Josef Stalin, Franklin D. Roosevelt en Winston Churchill tydens die Konferensie van Teheran in November 1943.
Week 2 Montage van 8 bladsye uit die Katalaanse Atlas van Cresques (14de eeu); die destydse bekende wêreld.
Week 3 'n Samigesin in Lapland, Noorweë, ca. 1900.
Week 4 Ogoi-eiland in die winter, Baikalmeer, Nasionale Park Pribaikalski, Rusland.
Week 5 Die Waldseemüller-kaart van 1507 is die eerste kaart wat die naam "America" en die Amerikas apart van Asië toon. Van die kaart bestaan net een oorblywende kopie wat in 2001 deur die Library of Congress vir VS$10 miljoen aangekoop is.
Week 6 'n Aansig van die Nasir ol Molk-moskee se binnekant, geleë in Sjiraz, Iran.
Week 7 Sahrawi-stamgenote tydens 'n Fantasia-vertoning in Tan-Tan, Marokko.
Week 8 Bome in die Namibiese Dooievlei (ca. 550 jaar oud).
Week 9 Die Volksrepubliek China se spesiale administratiewe streek Macau gesien vanaf Lago Nam Van.
Week 10 Wapen van die College of Arms (Britse kantoor vir die bestuur en uitreiking van wapens)
geneem uit die manuskrip Lant's Roll (deur graveur Thomas Lant) gedateer 1595.
Week 11 Die Dom Luis I-brug oor die Dourorivier in Portugal verbind Vila Nova de Gaia met Porto.
Week 12 Die Sint-Katarinakloosterklooster op die Egiptiese Sinai-skiereiland is in 565 gestig.
Week 13 Triple Portret van Kardinaal de Richelieu, olie op doek-skildery deur Philippe de Champaigne (1602–1674), ca. 1642.
Week 14 Die vulkaan Olympus Mons op die planeet Mars.
Week 15 Portretfoto van Salvador Dali, insluitende voorwerpe, katte en water wat in surrealistiese bewegings gevang is, ca. 1948.
Week 16 Vriendskaplike sokkerwedstryd tussen Oostenryk en Duitsland op 2 Junie 2018 in Klagenfurt, net voor die FIFA Sokker-Wêreldbekertoernooi in 2018 in Rusland. Die prent toon die Duitse nasionale sokkerspan: Agterste ry: Manuel Neuer, Nils Petersen, Antonio Rüdiger, Niklas Süle, Sami Khedira, voorste ry: Leroy Sané, Joshua Kimmich, Julian Brandt, Ilkay Gündogan, Jonas Hector en Mesut Özil.
Week 17 Die Berlynse Domkerk, soos gesien vanuit die Lustgarten-park, kort voor sononder.
Week 18 Die supermassiewe swartkolk in die middel van die groot elliptiese sterrestelsel Messier 87 in die sterrebeeld Maagd. Sy massa is na raming miljarde kere so groot soos die Son s'n. Dit is die heel eerste swartkolk wat regstreeks afgeneem is, deur die Event Horizon Telescope. Die foto is op 10 April 2019 uitgereik.
Week 19 ’n Vormafdruk van ’n Sahelanthropus tchadensis-skedel, wat deur sommige wetenskaplikes beskou word as die vroegste fossiele Hominini.
Week 20 Die spiraalsterrestelsel Messier 81 met die satellietsterrestelsel Holmberg IX (regs bo).
Week 21 Die sluitingseremonie van die Pan-Asiatiese Spele 2018 op Gelora Bung Karno, Djakarta, Indonesië, op 6 Oktober 2018.
Week 22 'n Kremetart (Adansonia digitata) in die Makgadikgadipan Nasionale Park, Botswana.
Week 23 'n Kleinglansspreeu (Lamprotornis nitens) in die Nasionale Krugerwildtuin, Suid-Afrika.
Week 24 Gerestoureerde portretfoto van Michael Ancher (1849–1927), Deense skilder van realisme.
Week 25 Die HypoVereinsbank se kantoorgebou en 'n kunswerk wat na Mae West genoem is, in die Beierse hoofstad München.
Week 26 Berg Hochtor (2 369 m), soos afgeneem vanaf Hesshütte. Nasionale Park Gesäuse, Ennstal Alpe, Oostenryk.
Week 27 Die Krom (of Kremlin) in Pskof, Rusland, soos afgeneem op 23 Julie 2018.
Week 28 'n Uitsig oor die Kaliforniese metropool San Francisco ná die verwoestende aardbewing van 18 April 1906.
Week 29 Geëtste oppervlak van 'n aluminiumstaaf met 'n hoë suiwerheid (99,9998%), grootte 55 mm by 37 mm.
Week 30 Voetafdruk van die Amerikaanse ruimtevaarder Buzz Aldrin tydens die ruimtewandeling buite die maanlandingstuig gedurende die Apollo 11-missie op 20 Julie 1969. Aldrin het die foto self geneem ten einde die Maanoppervlak se grondmeganika te ondersoek.
Week 31 Nabyfoto van 'n 4mm lewende bosluis van die spesie Ixodes hexagonus.
Week 32 Markakol-reservaat in die Altai-gebergte, Kasakstan.
Week 33 Die ingangsportaal van die streekhof in Berlyn, geleë in Littenstrasse 12–17 in Berlin-Mitte.
Week 34 Boloop van die Brahmaputra in Tibet, in Tibettaans Matsang of Tachog Tsangpo genoem.
Week 35 Vincent van Gogh, Selfportret (1886), 'n voorbeeld van Pointillistiese tegniek.
Week 36 Stofwolk by die Nebrownii-watergat in die Nasionale Etoshawildtuin, Namibië.
Week 37 Die ou vesting en die historiese binnestad van Corfu – 'n Unesco-wêrelderfenisgebied in Griekeland.
Week 38 Getekende portret van koningin Liliuokalani, die laaste monarg van die Koninkryk Hawaii, ca. 1891.
Week 39 Die Engelse rugbyspeler Maro Itoje speel vir Saracens teen Oyonnax tydens die Europese beker in 2015.
Week 40 Die Himeji-kasteel, Himeji, Hyōgo-prefektuur, Japan.
Week 41 Die Italiaanse rugbyspeler Sergio Parisse spring tydens opwarming voor die wedstryd tussen die Franse rugbyspanne Stade Toulousain en Stade Français.
Week 42 Die torii-hek by die Itsukushima-heiligdom op die eiland Itsukushima (algemeen bekend as Miyajima) in die Hiroshima-prefektuur, Japan.
Week 43 Die stadsaal van Christchurch, Nieu-Seeland, tydens die blou uur.
Week 44 'n Rooibekrenostervoël (Buphagus erythrorhynchus) op 'n buffel (Syncerus caffer) in die Phinda-privaatwildreservaat, KwaZulu-Natal, Suid-Afrika.
Week 45 ’n Engelstalige topografiese kaart van die Amerikaanse deelstaat New York.
Week 46 ’n MiG-29 van die Poolse Lugmag tydens die 2016-ILA op Berlyn-Brandenburg Internasionale Lughawe, Schönefeld, Brandenburg, Duitsland.
Week 47 Portret van die Sowjetse ruimtevaarder Aleksei Leonof (1934–2019); eerste mens wat 'n ruimtewandeling uitgevoer het.
Week 48 ’n Boom in die Dooievlei naby die Sossusvlei, Namib-Naukluft Nasionale Park, Namibië.
Week 49 ’n Uitsig oor Noordhoek se strand vanaf Chapmanspiek-rylaan, Kaapse Skiereiland, Suid-Afrika.
Week 50 Die 15de-eeuse Vinlandkaart is die oudste bekende kaart wat ’n Noord-Amerikaanse kuslyn toon. Sy egtheid word egter in twyfel getrek, hoewel die teendeel tot dusver ook nie bewys kon word nie.
Week 51 Victoria is 'n impakkrater op die planeet Mars en is op 26 September 2006 deur Nasa se Opportunity-swerwer ontdek.
Week 52 ’n Lugfoto van die Tempelberg in Jerusalem vanuit die suide.
Ontsluit van "https://af.wikipedia.org/w/index.php?title=Wikipedia:Beeld_van_die_week/2019&oldid=1872519"
Last edited on 1 Januarie 2019, at 14:00